โสมชบาจ๊ะจ๋า 04/10/61
สมเด็จพระเทพรัตนราชสุดาฯ สยามบรมราชกุมารี เสด็จฯแทนพระองค์ พระราชทานปริญญาบัตร ที่จุฬาลงกรณ์มหาวิทยาลัย ภาคเช้า และบ่าย วันที่ 5 ต.ค.เป็นวันที่สอง,จัดรายการพิเศษ ปิยมหาราชานุสรณ์ ทุกปี ปีนี้สมาคมนิสิตเก่าจุฬาฯ โดย วีรพงศ์ ไชยเพิ่ม โต้โผงาน จัดแบบอินเทรนด์ดิจิทัล 4.0 เปลี่ยนจากยกหูแจ้งยอดบริจาคทางโทรศัพท์ เป็น CHAT LIVE ส่วนใครที่อยากบริจาคผ่านศิลปินหรือเซเลบแบบเห็นหน้า ก็ VDO call เข้าไปได้ ทางโมเดิร์นไนน์ ทีวี 23 ตุลาคม ตั้งแต่ 21.30 น. ,ครอบครัวศรีวัฒนประภา กำลังแสนสุข เมื่อลูกสาวคนโต รัก–วรมาศ กับสามี รวิ อิทธิระวิวงศ์ มีทายาทหญิงคนแรกให้ เจ้าสัววิชัย–มาดามเอมอร ได้เป็นคุณตาคุณยายมือใหม่แล้ว โดยตั้งชื่อแม่หนูครบทั้งชื่อแม่ชื่อพ่อและนามสกุลคุณตา ว่า วรวิประภา--ได้ยินชื่อก็รู้สึกเลยว่าต้องเป็นเด็กรวย คาบช้อนทองฝังเพชรดีคัลเลอร์มาเกิด,สาวโสดน่ารัก สายโรงแรมเครือ Amanpuri-Azarai มาลัย วูวณิช กำลังขะมักเขม้นฟิตเอกเซอร์ไซส์ เพราะกลัวไปคลานขายหน้าในมินิมาราธอน การกุศล ที่ชวนเพื่อนๆไปร่วมกิจกรรม ก้าวด้วยธรรม เดินวิ่ง 5-10.5 กม. เพื่อช่วยผู้ป่วย 17 โรงพยาบาล ของมูลนิธิสมเด็จพระญาณสังวรฯ ซึ่งจะจัดวันที่ 16 ธ.ค. และรับสมัครแล้วที่วัดบวรนิเวศฯ,มีโปรเจกต์ใหม่ตลอด นอกจากเปิด แมนต้า คิดส์ สอนว่ายน้ำเบบี้ 4 เดือนจนถึง 9 ขวบ เกือบ 10 สาขา อาคเนย์–ฐิติยา โอกาด้า ยังมีคลาสพิเศษ ให้คุณแม่คลอดง่าย และรุ่นปู่ย่าตายายไป exercise ในน้ำเพื่อป้องกันอัลไซเมอร์,ใครไปออสเตรเลีย ศศิพงษ์ บุญล้อม จะฝากซื้อเครื่องเขียนยอดฮิต Smiggle ตั้งแต่กล่องดินสอ ปากกา กระเป๋า ขวดน้ำ ตลอด บอกว่าจะให้ลูกสาว บูจี–ดูก้า--ทั้งนี้ลูกๆไม่เคยร้องขอเลย แต่ แม่เปิ้ล–ศศิพงษ์ อยากได้ เพราะแสนคุ้มเมื่อซื้อตอนตกรุ่น,ให้อินเทรนด์ก่อนทุกซีซัน ธาพิดา นรพัลลภ สั่งแฟชั่นคอลเลกชันรับลมหนาว 2018 จากลักชัวรีแบรนด์ระดับโลก มาในแคมเปญ Central | ZEN Luxe Galerie Autumn/Winter 2018 ให้ช็อปชิ้นเด็ดกันแบบลดสูงสุด 20% ที่เซ็นทรัล และเซน จนถึง 15 ต.ค. ,ไม่รู้ว่าต้องแขวนกรรไกรตัดผมนานกี่เดือน เพราะ อุดมชัย พันธุ์ทรัพย์ ไหปลาร้าและแขนขวาหัก 3 ท่อน จนต้องยกเลิกคิวลูกค้าหมด เรียกว่าเงินหายหลายแสน เพราะแขนขวาใช้การไม่ได้ เหลือแต่แขนซ้ายก็ทำได้แค่ใช้กระดกแชมเปญ-- ส่วนสาเหตุ โสมชบา ไม่รู้จะขำหรือสงสารดี เพราะ คุณโป๊ด–อุดมชัย ตกเตียงในห้องฉุกเฉินโรงพยาบาล.,โสมชบา
ให้อินเทรนด์ก่อนทุกซีซัน ธาพิดา นรพัลลภ สั่งแฟชั่นคอลเลกชันรับลมหนาว 2018 จากลักชัวรีแบรนด์ระดับโลก มาในแคมเปญ Central | ZEN Luxe Galerie Autumn/Winter 2018
โสมชบาจ๊ะจ๋า,โสมชบา,ธาพิดา นรพัลลภ,แฟชั่น,รับลมหนาว